
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par apropriācijas pārdali starp pasākumiem Aizsardzības ministrijas budžeta apakšprogrammas 22.12.00 "Nacionālo bruņoto spēku uzturēšana" ietvaros" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta rīkojuma projekts "Par apropriācijas pārdali starp pasākumiem Aizsardzības ministrijas budžeta apakšprogrammas 22.12.00 "Nacionālo bruņoto spēku uzturēšana" ietvaros" sagatavots, pamatojoties uz likuma "Par valsts budžetu 2026. gadam un budžeta ietvaru 2026., 2027. un 2028. gadam" 59. pantu un Ministru kabineta 2018. gada 17. jūlija noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 15. punktu.
1.2. Mērķis
Mērķa apraksts
Ministru kabineta rīkojuma projekta mērķis ir veikt apropriācijas pārdali un piešķirt austrumu robežas pretmobilitātes infrastruktūras izbūvei nepieciešamo finansējumu 2026.gadā 11 799 907 euro apmērā, lai stiprinātu Baltijas valstu un NATO austrumu robežu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar Ministru kabineta 2024. gada 19. septembra ārkārtas sēdē nolemto (prot. Nr.38 2.§ "Informatīvais ziņojums "Par valsts budžeta likumprojektā iekļaujamiem prioritārajiem pasākumiem 2025., 2026., 2027. un 2028. gadam"") 2025.-2027. gada prioritārajam pasākumam "Papildu radaru iegāde vēja parku attīstībai" Aizsardzības ministrijas budžeta apakšprogrammā 22.12.00 "Nacionālo bruņoto spēku uzturēšana" tika piešķirts finansējums 2025.gadam 15 000 000 euro apmērā, 2026. gadam 15 000 000 euro apmērā un 2027.gadam 18 000 000 euro apmērā. Šī pasākuma ietvaros tika plānots finansējums papildus radaru izbūvei, lai nodrošinātu drošu vēja parku izveidi.
Vienlaikus Aizsardzības ministrija ir konstatējusi akūtu nepieciešamību pēc papildus finansējuma austrumu robežas pretmobilitātes infrastruktūras izbūvei sadarbībā ar VAS "Valsts nekustamie īpašumi".
Aizsardzības ministrija, ir konstatējusi, ka, prognozētie izpildes termiņi papildus radaru izbūvei neiekļaujas šobrīd plānotajā finansējuma sadalījumā. Pasākuma īstenošana šobrīd kavējas, jo tas ir saistīts ar pasākuma specifiku un būvniecības nosacījumiem. Pasākums tiks realizēts un prioritārajam pasākumam izvirzītie rezultatīvie rādītāji izpildīti ar laika grafika nobīdi aizsardzības resoram piešķirto budžeta ietvaros.
Problēmas un risinājumi
Problēmas apraksts
Prioritārajam pasākumam "Papildu radaru iegāde vēja parku attīstībai" 2025. gadam piešķirtais finansējums 15 000 000 euro apmērā tika izlietots pasākuma ietvaros plānotajām radaru iegādēm. 2026. gadā piešķirtos 15 000 000 euro un 2027. gadam plānotos 18 000 000 euro tika plānots novirzīt radaru pozīciju būvniecībai, taču šobrīd prognozētie izpildes termiņi pilnībā neiekļaujas plānotajā finansējuma sadalījumā un ir identificēta vēl būtiskāka prioritāte – Austrumu robežas nostiprināšana. 2026.gadā tikai daļa no kopējā prioritārā pasākuma finansējuma 3 200 093 euro apmērā tiks izlietota pasākuma ietvaros plānotajām iegādēm un finansējums būs nepieciešams arī pēc 2027.gada, kas tiks nodrošināts Aizsardzības resoram piešķirtā budžeta ietvaros.
2024. gada 5. martā Ministru kabinets apstiprināja austrumu robežas militārās stiprināšanas un pretmobilitātes plānu. Austrumu robežas militārās stiprināšanas un pretmobilitātes plāns ir daļa no Baltijas aizsardzības līnijas izveides, kas gar visu Krievijas un Baltkrievijas robežu ietvers Nacionālo bruņoto spēku vienību atbalsta punktu izveidi – nocietinātas aizsardzības pozīcijas, dažādus šķēršļus, prettanku grāvjus, munīcijas un mīnu noliktavas. Latvijas austrumu robežas nostiprināšana ir viens no galvenajiem uzdevumiem agresora atturēšanai un Latvijas iedzīvotāju aizsargāšanai. 
Šobrīd tiek veikti pretmobilitātes pasākumi, lai nodrošinātu bloķējošu efektu uz Latvijas austrumu pierobežas ceļiem, tādējādi radot apstākļus, lai maksimāli nepieļautu pretinieka strauju virzību mūsu valsts sauszemes teritorijā. Pašreiz realizētie pasākumi vairāk saistīti  ar pretmobilitātes infrastruktūras izbūvi sadarbībā ar VAS "Valsts nekustamie īpašumi".
2025. gada 2. oktobrī Saeima atbalstīja Pretmobilitātes infrastruktūras izveides likumu, kura mērķis ir paātrināt Latvijas austrumu robežas militāro stiprināšanu, paredzot, ka likuma realizācija ir nodrošināma Aizsardzības resoram plānotā finansējuma ietvaros, nepiešķirot šai vajadzībai papildus finansējumu.
Risinājuma apraksts
Lai segtu izmaksas, kas ir saistītas ar austrumu robežas pretmobilitātes infrastruktūras izbūvei, nepieciešams veikt apropriācijas pārdali 2026. gadā no 2025.–2027. gada prioritārā pasākuma "Papildu radaru iegāde vēja parku attīstībai" 11 799 907  euro apmērā Aizsardzības ministrijas budžeta apakšprogrammas 22.12.00 "Nacionālo bruņoto spēku uzturēšana" ietvaros. Kā arī, izstrādājot budžeta projektu 2027.gadam un ietvaru 2027., 2028., 2029. un 2030.gadam, nepieciešams precizēt budžeta bāzes izdevumus, paredzot 2027.gadā Aizsardzības ministrijas budžeta apakšprogrammā 10.01.01.00 "Aizsardzības spēju attīstība un nodrošināšana" samazināt finansējumu 18 000 000 euro apmērā 2025.–2027. gada prioritārajam pasākumam "Papildu radaru iegāde vēja parku attīstībai" un palielināt finansējumu 18 000 000 euro apmērā austrumu robežas pretmobilitātes infrastruktūras izbūvei, lai stiprinātu Baltijas valstu un NATO austrumu robežu. Finansējums austrumu robežas pretmobilitātes infrastruktūras izbūvei tiks pārskaitīts VAS "Valsts nekustamie īpašumi" saskaņā ar vienošanās paredzētajiem maksājumiem (pirmais maksājums ir jāveic jau 2026.gada beigās).
Likuma "Par valsts budžetu 2026. gadam un budžeta ietvaru 2026., 2027. un 2028. gadam" 59. pants nosaka, ka finanšu ministram, veicot apropriāciju pārdales ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām, ir tiesības veikt apropriācijas pārdali citiem mērķiem no prioritārajiem pasākumiem 2024.–2026. gadam, 2025.–2027. gadam un 2026.–2028. gadam piešķirtā finansējuma, ja tam nav negatīvas ietekmes uz vispārējās valdības budžeta strukturālo bilanci, ir pieņemts attiecīgs Ministru kabineta lēmums un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas pārdali.
MK noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 15. punkts paredz, ka ministrija nodrošina, ka budžeta izpildītāji izvērtē valsts budžeta programmā (apakšprogrammā) piešķirto līdzekļu faktisko izlietojumu un plānoto izdevumu prognozes, un, ja piešķirtās apropriācijas ietvaros nav iespējams nodrošināt ministrijas noteikto mērķu sasniegšanai paredzētos izdevumus, ministrija izstrādā pieprasījumu apropriācijas izmaiņām.
Ministru kabineta rīkojuma projekts paredz:
- atļauju Aizsardzības ministrijai budžeta apakšprogrammā 22.12.00 "Nacionālo bruņoto spēku uzturēšana" samazināt finansējumu 2026.gadā 11 799 907 euro apmērā 2025.–2027. gada prioritārajam pasākumam "Papildu radaru iegāde vēja parku attīstībai" un palielināt finansējumu 11 799 907 euro apmērā austrumu robežas pretmobilitātes infrastruktūras izbūvei, lai stiprinātu Baltijas valstu un NATO austrumu robežu;
- Aizsardzības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei;
- Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
Ministru kabineta protokollēmuma projekts paredz Aizsardzības ministrijai sadarbībā ar Finanšu ministriju, izstrādājot budžeta projektu 2027.gadam un ietvaru 2027., 2028., 2029. un 2030.gadam, precizēt budžeta bāzes izdevumus, paredzot 2027.gadā Aizsardzības ministrijas budžeta apakšprogrammā 10.01.01.00 "Aizsardzības spēju attīstība un nodrošināšana" samazināt finansējumu 18 000 000 euro apmērā 2025.–2027. gada prioritārajam pasākumam "Papildu radaru iegāde vēja parku attīstībai" un palielināt finansējumu 18 000 000 euro apmērā austrumu robežas pretmobilitātes infrastruktūras izbūvei, lai stiprinātu Baltijas valstu un NATO austrumu robežu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Ministru kabineta rīkojuma projekta izpilde 2026. gadā tiks nodrošināta Aizsardzības ministrijas  budžeta ietvaros, veicot nepieciešamo apropriācijas pārdali starp pasākumiem Aizsardzības ministrijas budžeta apakšprogrammas 22.12.00 "Nacionālo bruņoto spēku uzturēšana" ietvaros, lai nodrošinātu austrumu robežas pretmobilitātes infrastruktūras izbūvi.
Izstrādājot budžeta projektu 2027.gadam un ietvaru 2027., 2028., 2029. un 2030.gadam, nepieciešams precizēt budžeta bāzes izdevumus, paredzot 2027.gadā Aizsardzības ministrijas budžeta apakšprogrammā 10.01.01.00 "Aizsardzības spēju attīstība un nodrošināšana" samazināt finansējumuv 18 000 000 euro apmērā 2025.–2027. gada prioritārajam pasākumam "Papildu radaru iegāde vēja parku attīstībai" un palielināt finansējumu 18 000 000 euro apmērā austrumu robežas pretmobilitātes infrastruktūras izbūvei, lai stiprinātu Baltijas valstu un NATO austrumu robežu.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

